সবজাননেসা মহিলা কামিল মাদ্রাসা
সবজাননেসা মহিলা কামিল মাদ্রাসা ফরিদপুর জেলার সদর উপজেলার পূর্বখাবাসপুর এলাকার একটি উল্লেখযোগ্য মহিলা আলিয়া মাদ্রাসা। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ড ও ফাজিল ও কামিল স্তর ইসলামি আরবি বিশ্ববিদ্যালয় নিয়ন্ত্রণ করে থাকে। ১৯৭৯ সালে ফরিদপুর শহরের বিশিষ্ট ব্যক্তি আব্দুর রশিদ, বদিয়ার রহমান মোল্লাসহ অনেকে মিলে এই মাদ্রাসাটি প্রতিষ্ঠা করে। ১৯৮১ সালে আব্দুর রহিম মিয়া শীর্ণ মাদ্রাসাটি পুনঃস্থাপন করে। মাদ্রাসার বর্তমান ভারপ্রাপ্ত অধ্যক্ষের নাম মো: মনিরুজ্জামান। মাদ্রাসাটি ফরিদপুর জেলায় ইসলামি নারী শিক্ষায় বিশেষ অবদান রাখতে সক্ষম হয়েছে। মাদ্রাসাটি মাঝে মাঝে ফাজিল ও কামিল পরীক্ষার কেন্দ্র হিসাবে ব্যবহৃত হয়।